నటసింహం నందమూరి బాలకృష్ణ గురించి ఈ మధ్య ఎక్కడ విన్నా, వారిపై చేయి చేసుకున్నాడని, వీరిపై చేయి చేసుకున్నాడనే వార్తలు రావడం మాములైపోయింది. దీనిపై పూరి జగన్నాధ్ కూడా బాలయ్యతో కొట్టించుకోవడం వారికి మజా అంటూ చమత్కరించిన విషయం తెలిసిందే. అయితే బాలకృష్ణ వ్యక్తిత్వం గురించి నటుడు, కథా రచయిత తోటపల్లి మధు కొన్ని ఆసక్తికరమైన విషయాలను తెలిపారు. బాలయ్య పైకి గంభీరంగా కనిపిస్తారు కానీ, చాలా సింపుల్ వ్యక్తి, డౌన్ టు ఎర్త్ పర్సన్ అంటూ బాలయ్యపై ఆయన ప్రశంసల వర్షం కురిపించారు.బాలయ్య గురించి ఆయన తెలుపుతూ.. ‘‘రైటర్ గానే కాకుండా, బాలకృష్ణగారితో కలిసి నటించిన అనుభవం కూడా నాకుంది. మహారథి షూటింగ్ టైమ్లో ఆయనతో కలిసి 30 రోజులు ట్రావెల్ చేశాను. ఆయన గురించి ఎన్నో విషయాలు తెలుసుకున్నాను. ముఖ్యంగా మేకప్ వేసుకున్నప్పుడు ఎంత గంభీరంగా ఉంటారో.. మేకప్ తీసేసినప్పుడు ఆయన అంత సౌమ్యుడిగా మారిపోతారు. ఒక్కమాటలో చెప్పాలంటే చిన్న పిల్లవాడిలా మారిపోతారు. ఒకసారి బాలయ్యగారితో కలిసి వాళ్ల సోదరి పురందేశ్వరి ఇంటికి కారులో ప్రయాణించాను. కారు ఆయనే డ్రైవ్ చేశారు. కారు డ్రైవింగ్ అంటే ఆయనకి చాలా ఇష్టం. డ్రైవింగ్ చేయడం అంటే ఆయనకి మజా. ఓసారి ఆయన నన్ను.. ‘నా డ్రైవింగ్ ఎలా ఉంది’ అని ప్రశ్నవేశారు. దానికి నేను మీరు ‘పర్ఫెక్ట్ డ్రైవర్ సార్’ అని చెప్పాను. దీనికి ఆయన నాపై సెటైర్ వేశారు. ‘డ్రైవింగ్ ఎలా ఉంది అంటే డ్రైవర్ అంటావేంటి? డ్రైవింగ్ గురించి అడిగినప్పడు దాని గురించి చెప్పాలి కానీ, పర్ఫెక్ట్ డ్రైవర్ అంటావ్.. నేనేమైనా డ్రైవర్ అనుకుంటున్నావా..?’ అంటూ ఒక్కసారిగా నవ్వేశారు. ఇప్పటికీ కలిసినప్పడు చాలా ఆప్యాయంగా మాట్లాడుతారు..’’ అంటూ బాలయ్యతో ఉన్న అనుభవాలని తోటపల్లి మధు షేర్ చేసుకున్నారు.
natasimham nandamuri balakrishna gurinchi ee madhya ekkada vinna, vaaripai cheyi chesukunnadani, veeripai cheyi chesukunnadane vaartalu ravadam maamulaipoyindi. deenipai puuri jagannadh kuudaa baalayyatho kottinchukovadam vaariki maja antuu chamatkarinchina vishayam telisinde. ayithe balakrishna vyaktitvam gurinchi natudu, kathaa rachayita thotapalli madhu konni aasaktikaramaina vishayaalanu telipaaru. balayya paiki gambheeramgaa kanipistaaru cony, chala simpul vyakti, doun tu erth parson antuu balayyapai aayana prasamsala varsham kuripinchaaru.balayya gurinchi aayana teluputuu.. ‘‘raiter gaane kakunda, baalakrishnagaaritho kalisi natinchina anubhavam kuudaa naakundi. maharathi shooting taimlo aayanatho kalisi 30 rojulu travel cheshaanu. aayana gurinchi enno vishayaalu telusukunnaanu. mukhyamgaa mekap vesukunnappudu entha gambheeramgaa untaro.. mekap teesesinappudu aayana anta soumyudigaa maaripotaaru. okkamaatalo cheppalante chinna pillawadila maaripotaaru. okasari baalayyagaaritho kalisi vaalla sodari purandeshwari intiki kaarulo prayaaninchaanu. kaaru aayane drive chesaru. kaaru driving ante aayanaki chala ishtam. driving cheyadam ante aayanaki maja. osaari aayana nannu.. ‘naa driving ela undi’ ani prasnavesaaru. daaniki nenu meeru ‘perfect driver sar’ ani cheppaanu. deeniki aayana naapai setair vaesaaru. ‘driving ela undi ante driver antaventi? driving gurinchi adiginappadu daani gurinchi cheppali cony, perfect driver antav.. nenemaina driver anukuntunnava..?’ antuu okkasariga navvesaaru. ippatikee kalisinappadu chala aapyaayamgaa maatlaadutaaru..’’ antuu baalayyatho unna anubhavaalani thotapalli madhu share chesukunnaru.